Groot meer onder oppervlak van klein maan ontdekDie Cassini-ruimtetuig wat om Saturnus wentel, het vasgestel dat die pluime waterdamp wat van die klein planeet Enceladus se suidpool af opgeskiet word en reeds in 2005 waargeneem is, verband hou met ‘n meer onder die oppervlak wat tot vyf kilometer diep is, en ‘n rotsbodem het. Die meer se watervolume vergelyk met dié van die Superior-meer, een van die Noord-Amerikaanse groot mere. Enceladus is net 500 kilometer in deursnee. Die water se kontak met die rotsbodem maak chemiese prosesse moontlik wat astro-bioloë opgewonde maak. Lees meer hier.